તા.15 એપ્રિલને રવિવારે ભાવેણા રંગોત્સવ 2018 કલાગુરૂ સ્વ.ખોડીદાસભાઈ પરમારને અર્પણ કરીને આ ડ્રોઈંગ કોમ્પીટીશન યોજાશે જેમાં વિવિધ વિષયો પર 80થી વધુ કલાકારો બોરતળાવની દિવાલો પર વિવિધ વિષયો પર ચીત્રો તૈયાર કરશે. તા.16ને સોમવારે સાંજે 7 કલાકે કૈલાસવાટીકામાં તૈયાર કરાયેલ વિશાળ સ્ટેજ પર ગીત સંગીત અને વેસ્ટર્ન ડાન્સનો ભવ્ય કાર્યક્રમ યોજાશે. ભાવેણા સ્વરોત્સવ 2018નો આ કાર્યક્રમ કલાગુરૂ મહમદભાઈ દેખૈયાને અર્પણ કરાયો છે. અને આ કાર્યક્રમમાં ભાવનગરના સુપ્રસિધ્ધ કલાકારો ફિલ્મી, સુગમ, ગુજરાતી ગીતોની રમઝટ બોલાવશે તો ડાન્સ ગ્રુપ દ્વારા વેસ્ટર્ન ડાન્સની પ્રસ્તુતિ પણ સૌ કોઈને મંત્રમુગ્ધ કરશે.